Document ID: 32007R1040

KOMMISSIONENS FORORDNING (EF) Nr. 1040/2007
af 10. september 2007
om godkendelse af mindre ændringer i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Melon du Quercy (BGB))
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1), særlig artikel 9, stk. 2, andet punktum, og
ud fra følgende betragtninger:
(1)
Kommissionen har i medfør af artikel 9, stk. 1, første afsnit, i forordning (EF) nr. 510/2006 og i medfør af artikel 17, stk. 2, i samme forordning gennemgået Frankrigs ansøgning om godkendelse af en ændring af elementerne i varespecifikationen for den beskyttede oprindelsesbetegnelser »Melon du Quercy«, registreret ved Kommissionens forordning (EF) nr. 1165/2004 (2).
(2)
Formålet med ansøgningen er at ændre varespecifikationen for så vidt angår navnene på de kommuner, der indgår i det geografiske område for »Melon du Quercy«, idet fem kommuner ved en fejltagelse ikke blev medtaget på den liste, der blev udarbejdet på grundlag af kortet over de pågældende kantoner og kommuner.
(3)
Kommissionen har gennemgået den pågældende ændring og konkluderet, at den er begrundet. Da der er tale om en ændring af mindre omfang, jf. artikel 9 i forordning (EF) nr. 510/2006, kan Kommissionen godkende den uden at følge den procedure, der er fastsat i samme forordnings artikel 5, 6 og 7 -
UDSTEDT FØLGENDE FORORDNING:
Artikel 1
Varespecifikationen for den beskyttede oprindelsesbetegnelse »Melon du Quercy« ændres som anført i bilag I.
Artikel 2
Den konsoliderede oversigt over hovedelementerne i varespecifikationen findes i bilag II.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. september 2007.

Labels: 3
18
17
6